43 
dima. I tu se započelo zagajivanjem, pa će se mnoga i rijetka i 
značajna biljka potisnuti sa prvotnoga staništa; tu ima bilina, koje 
bi uzalud trazio po ostalim stranama vrha. 
Flora se na Marjanu budi već mjeseca veljače, a u prvoj 
polovini ožujka procvate Crocus biflorus, C. odorus, i druge neke 
proljetnice. U ožujku cvate Asphodelus fistulosus, Muscari botryoides, 
Hermodactylus tuberosus, Ornithogalum refractum, Hutchinsia pe- 
traea. U travnju prekrasnim su mu nakitom Orchis purpureus, O. 
quadripunctatus, O. provincialis, O. tridentatus, Ophrys Bertolonii, 
O. atrata, O. cornuta, u svibnju Cistus salvifolius i C. villosus 
sa formama »creticus« i »corsicus«, koji procvatu oko Sv. 
Jere mnogobrojno. Početkom lipnja nastupi ljeto i vrh Marjan zao- 
dijene se sada u svoje najsvečanije ruho. Da je tako, svijedoči put, 
kojim sam pošao od tvornice cementa pod pećine Sv. Jere. To je 
raskoš, kojoj u Dalmaciji nema premca! 
Tom prilikom cvate Onopordon illyricum, Carduus pycno- 
cephalus, Scabiosa maritima, Callistemma palaestinum, Eryngium 
creticum, Anacyclus clevatus, Scolymus hispanicus, Inula candida, 
I. viscosa, Ajuga iva, Teucrium pollium, Myrtus communis, Uro- 
spermum delachampii, Scorzonera hirsuta, Fumaria parviflora, Con- 
volvolus althaeoides, Phagnalon rupestre, Psolarea bituminosa, Biscu- 
tella hispida, Isatis canescens. 
Opojan je miris od smilja, od kadulje ljekovite (Salvia offi- 
cinalis) i njezine srodnice S. sclarea, koja bude i na metar visoka. 
Uz živice i gromače žari se brojno šipak ili mogranj, kupine po- 
kriva miomirisna bijela loza (Clematis flammula), a kameno tlo 
jedne sušice zarubile su goleme Agave pod kojima buji prekrasno 
cvijeće. 
Mjeseca srpnja i kolovoza flora je na Marjanu mrtva. Bilje 
spržilo je žarko sunce i ono stoji obično ukočeno, stabljika mu 
gola, a tek tu i tamo isbije još po koji cvijetak. U rujnu zaredaju 
kiše, mnoga proljetna i ljetna biljka razvila se po drugi puta — 
na vrhu Marjanu javlja se nov život, koji potraje tamo do mjeseca 
prosinca. 
Vrh Marjan složen je od alveolinskih i numulitnih vapnenaca 
i flisa (pjeskovita lapora). U numulitnom vapnencu, od kojega je 
složen i glavni greben, ima većih i manjih gomolja kremena 
(Dr. R. Schubert: Geologija Dalmacije. Izdala »Matica Dalma- 
